钦定古今图书集成/明伦汇编/闺媛典/第299卷 > 皇清三十二 > 丁大糓妻聂氏
## 钦定古今图书集成/明伦汇编/闺媛典/第299卷 > 皇清三十二 > 丁大糓妻聂氏

按《诸城县志》：聂氏，孝廉丁大糓妻。壬午城陷，大糓殉难。氏曰：“吾夫世族，死而无传，吾不忍也。” 指幼子璿曰：“存尔父者，惟吾与汝。” 遂携璿以逃。既而兵退，收夫尸于金革之中，整理家事，教子中夜不倦。年七旬，璿既成名，德行文章，为一邑推服。